**ГОДИШЕН ОТЧЕТ**

**НА**

**НАРОДНО ЧИТАЛИЩЕ „ХРИСТО БОТЕВ-1918”**

**С.НОВА ВЪРБОВКА,ОБЩ.СТРАЖИЦА**

**ЗА 2020 ГОДИНА**

Съгл.чл. 26 а ,ал.4 от ЗНЧ

 Уважаеми дами и господа,членове и гости на Читалище „Христо Ботев-1918” с. Нова Върбовка, ДОБРЕ ДОШЛИ НА настоящото отчетно Общо събрание.

 Основните цели в работата ни съвместно с Кметството през 2020 година бяха в съответствие с ролята и мястото на народните читалища, а именно: утвърждаването на българското читалище не само като традиционна културна и просветна организация, но и като съвременна гражданска организация, призована на обхване по – широк кръг от населението, като основна клетка на културата и стремеж да обръща все по-голямо внимание на потребностите на младите хора. Целите на народните читалища, в това число и нашето, определени в ЗНЧ са насочени към обогатяване на културният живот на населеното място , развитие и обогатяване на социалната и образователната дейност, запазване и възраждане на традициите и обичаите , възпитаване и утвърждаване на национално самосъзнание, естетическото възпитание , осигуряване на достъп до информация.

 Културният и обществен живот през 2020 г. беше белязан от строги мерки и редица ограничения, наложени поради разрасналата се световна пандемия от КОВИД 19, което даде отражение и върху живота в нашето населено място.

 Създадено през 1918 година под формата на младежко дружество „Благодетел”- читалището сее просвета и дава духовна храна на хората като единствен културен център.Тук е мястото,където широк кръг деца и ученици изучават културно-историческото наследство на родния край,занимават се с творчество, рисуват и др. Хранилище на знание е библиотеката. Библиотечната дейност,е формата чрез която читалището реализира задачата си за разширяване и обогатяване на знанията и интереса към науката,изкуството и култура у месното население.В съзнанието си свързваме „Библиотеката”с мястото от където можем да си вземем и прочетем книга.В момента библиотечният фонд разполага с около 4200 тома литература. Стремежът ни е непрекъснато обогатяване на фонда с литература,която да задоволи потребностите на нашите читатели от всички възрасти. Броят на читателските посещения е 80 с 140 книгораздавания.Изводът,който си направихме е, че дори, и малкото читатели останали на село и ограничението за посещаемост, библиотеката успява да се запази като интересно място за посещение. Основна наша задача трябва да остане търсенето на подходящи форми за привличането на по вече хора в библиотеката,особено у децата, у който трябва да създадем интерес към книгата,както и навици за четене съобразени с техните интереси и желания.

 През тази година няма бракувани книги.Няма и абонаменти .

 Читалището работи най-вече с деца,ученици и млади хора.Поради непригодност на читалищната сграда, която е определена за събаряне следствие щетите от земетресението и продължаващото й рушене застрашаващо обитаващите , с Решение на Общинския съвет, Община Стражица през м. юни предостави за ползване под наем част от общинска площ в търговската сграда в центъра на селото . Очакваме решението на Общинския съвет гр. Стражица през първото тримесечие на 2021 г. тази площ да бъде разширена чрез наемане и на останалата част от първия етаж на тази сграда. Предстои ни много работа по преместването на книжния фонд и материалната база от Читалищната сграда в новонаетата такава . Поради посочените по-горе обстоятелства ограничаващи дейността, тези намерения предстои да се осъществят през настоящата година. Разчитаме както на съдействието на кметството, така и на доброволческа и гражданска подкрепа от съселяните.

 Поради тежко заболяване и смърт на Стефи Николова и писмения отказ на останалите членове на Читалищното настоятелство да изпълняват дейността си като такова се наложи свикване на Извънредно Общо събрание и избор на ново Читалищно настоятелство и нова Контролна комисия. Събранието бе проведено на 14.10.2020 г. По посочените причини след м. април дейността на читалището беше временно сведено до минимум. След отразяване на промените в обстоятелствата в Търговския регистър от 02.12.2020 г. новото настоятелство поднови дейността на читалището. През 2021 г. възнамеряваме да създадем детска школа, в която да се развиват и насърчават различни интереси у децата, интересни за тях занимания, насърчаване на инициативността и креативността им.

Културно-масова дейност :

 Едно от хубавите неща е това ,че идват млади хора, ученици и деца,който се включват в мероприятия.Бяха организирани и проведени следните празници и отбелязани бележити дати.

19.02.2020 год. „ОБЕСВАНЕТО НА ВАСИЛ ЛЕВСКИ”по този повод бе направен венец и поставен пред паметника в центъра на селото,в знак на признателност.

01.03.2020 год.- На този ден народът ни празнува Баба Марта – уникална за България традиция, водеща началото си още от езическия фолклор. Червеният цвят на мартеницата пази от уроки, а белият носи здраве и щастие. На този ден се смята, че изгонваме зимата и посрещаме пролетта.За поредна година с помощта на сръчните ръце на децата от селото изработихме мартеници, и по тяхно желание те бяха дарени благотворително.Направено бе мартенско дърво и украса.

03.03.2020 год.”ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО” - НАЦИОНАЛНИЯТ ПРАЗНИК НА БЪЛГАРИЯ, който ни зарежда с порив за дълг и патриотизъм, водил нашите предци в борбите за национално освобождение.По този повод бе направен венец и поставен в центъра на селото пред паметника и прочетено кратко слово.Направено бе и табло за този празник.

 Поради ограничителните мерки и сведените до минимум социални контакти, читалището съвместно с кметството зарадва малките жители на селцето с инициативата „Коледа от прага” като приготви скромни коледни подаръци, който подарихме в навечерието на Коледа на всяко дете на входа на дома му.

 Реализирана бе и благотворителна Коледна инициатива за събиране на запазени дрехи, годни за повторна употреба, които бяха раздадени на семейства в затруднено материално положение.

 Субсидията предоставена на читалище „Христо Ботев”1918 с.Нова Върбовка за 2020г. е 10440 лв. Тя беше разпределена и изразходена както следва: за заплати - 2629,16 лв .за осигуровки в т.ч./здравна,пенсионна и др./- 1174 лв за данъци, наем, такси в т.ч./обслужване банка/ 280,68 лв.

Дърва за отопление – 335,99 лв.

Други – /материали, консумативи, р-ди за вписване на промяна в обстоятелствата, за мероприятия и др./ - 1050,91 лв

Читалището в България е преживяло различни периоди в развитието си.Днес то е важно за обществото,за децата подрастващите и възрастните хора.То дава нови съвременни възможности за духовна реализация и изява. Продължаваме да пазим завещаните ни традиции и обичай,да творим и обогатяваме дейността си за постигане на нови успехи.

Цялото ръководство на Читалището благодари на служителите на Кметството за оказаната помощ и подкрепа. Разчитаме на ползотворно сътрудничество и обединяване на възможности, желания и ентусиазъм в усилията ни за утвърждаване на читалището ни като желано средище, имащо своя огромен дял за съживяване на селцето ни, за разрастване и преоткриване на гражданското участие на местната общност, за запазване на дълбоката взаимовръзка с миналото, традициите, с образованието и благотворителността, изграждащи авторитета на читалището.

…………2021 г. Председател : ……………..

С. Нова Върбовка / Нина Николова/

 Секретар: ……………………

 /Марияна Янакиева/

 Г О Д И Ш Е Н О Т Ч Е Т

НА ПРОВЕРИТЕЛНАТА КОМИСИЯ ПРИ НАРОДНО ЧИТАЛИЩЕ „ХРИСТО БОТЕВ 1918” СЕЛО НОВА ВЪРБОВКА

 ОБЩ. СТРАЖИЦА ЗА 2020 ГОДИНА

 Проверителната комисия след извършена проверка установи, за изразходване на субсидията на читалището през 2020 г. следното:

Получена годишна субсидия за 2020 г. – 10 440,00 лв.

Разходи общо за 2020 г. - 5 471,79 лв.

В т. ч. по пера както следва:

 - Заплати на персонал, зает по трудови правоотношения - 2 629,16 лв.

 - Осигурителни вноски от работодател

за ДОО - 945,55 лв.

 - Здравно- осигурителни вноски - 228,50 лв.

 - Издръжка - 1 667,58 лв.

 В т.ч. – вода,горива, ел.енергия - 335,99 лв.

 - данъци и такси - 155,68 лв.

 - командировки - 125,00 лв.

 - други /материали, консумативи

 За мероприятия, р-ди по вписване

 Промяна в обстоятелства - 1 050,91 лв.

 Субсидията не е изразходвана изцяло, поради това, че секретаря на читалището Стефи Николова е ползвала

няколкомесечен отпуск по болест /от април до смъртта си през август/, който не се финансира от субсидията.

 Считаме, че средствата от субсидията на читалището са изразходвани законосъобразно, не бяха констатирани нарушения.

………..2021 г. Проверителна комисия:

С. Нова Върбовка 1………… /Владимир Д. Владов/

 2…………/Иванка Ат. Маринова/

 3…………/Никола Ив. Матеев /